Браунерит

Браунерит — воден уранил карбонатен минерал откриен од Јакуб Плашил од Институтот за физика при Академијата на науките на Чешка и неговите колеги во рудникот Сворност во рудната област Јачимов, Западна Бохемија, Чешка. 

Кристалите на браунерит се жолти и имаат стаклен сјај. Минералот е хемиски сличен на линекитот. Типскиот материјал е депониран во збирките на Одделот за минералогија и петрологија, Националниот музеј, Прага, Чешка, и минералошките збирки на Природонаучниот музеј на округот Лос Анџелес.

 Карактеристики 
Браунерит е карбонат со хемиска формула K₂Ca(UO₂)(CO₃)₃·6H₂O. Одобрен е како валиден вид од страна на Меѓународната минералошка асоцијација во 2016 година. Кристализира во моноклиничниот систем. Овој минерал претставува нов тип на структура. Хемиски е сличен на линекитот.

 Локалитети 
Откриен е во рудникот Сворност, во Јачимов во Рудните Планини (Бохемија, Чешка). Ова е единственото место каде што е пронајден овој вид. Сворност е напуштен подземен рудник во кој се експлоатирале сребрени минерали, подоцна арсен и кобалт, а на крај и ураниум. Околу петнаесет минерали се откриени во овој рудник.

 Наводи 

Категорија:Моноклински минерали
Категорија:Карбонатни минерали